18. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 567 της 29 Ιουν./7 Ιουλ. 1966 (ΦΕΚ Α΄ 135) Περί επεκτάσεως διατάξεων των άρθρ. 1 και 2 του Ν.Δ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.» επί των θέσεων Β΄ Κατηγορίας του προσωπικού του Οργανισμού Βάμβακος. Έχοντες υπ’ όψει τας διατάξεις της παρ. 11 του άρθρ. 2 του Ν.Δ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.», την υπ’ αριθ. 155/1966 σύμφωνον γνώμην του Ανωτάτου Συμβουλίου Δημοσίων Υπηρεσιών, την υπ’ αριθ. 471/1966 γνωμοδότησιν του Συμβουλίου Επικρατείας, αποφασίζομεν και διατάσσομεν: Άρθρον μόνον.-1.Αι διατάξεις των άρθρ. 1 και 2 (παρ. 1 έως 9) του Ν.Δ. 4464/1965 επεκτείνονται και επί των θέσεων του προσωπικού Β΄ Κατηγορίας του Οργανισμού Βάμβακος. 2.Η κατά την παρ. 8 του άρθρ. 2 του Ν.Δ. 4464/1965 ειδική επιτροπή συγκροτείται δια κοινής αποφάσεως των Υπουργών Οικονομικών και Γεωργίας, αποτελείται δε εξ ενός μέλους, του Ανωτάτου Συμβουλίου Δημοσίων Υπηρεσιών υποδεικνυομένου υπό του Σώματος, ενός ανωτέρου υπαλλήλου του Γενικού Λογιστηρίου του Κράτους και ενός ανωτέρου υπαλλήλου του Υπουργείου Γεωργίας. Εις το Ημέτερον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. Αι αναφερόμεναι διατάξεις του Νόμ. 4464/1965 παρατίθενται εν τόμ. 2Α σελ. 316,19. 